CELEX: 62013CN0603
Language: hr
Date: 2013-11-22 00:00:00
Title: Predmet C-603/13 P: Žalba koju je 22. studenog 2013. podnio Galp Energia España, SA, Petróleos de Portugal (Petrogal), SA, Galp Energia, SGPS, SA protiv presude Općeg suda (osmo vijeće) donesene 16. rujna 2013. u predmetu T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA protiv Europske komisije

25.1.2014   
            
            
               HR
            
            
               Službeni list Europske unije
            
            
               C 24/12
            
         Žalba koju je 22. studenog 2013. podnio Galp Energia España, SA, Petróleos de Portugal (Petrogal), SA, Galp Energia, SGPS, SA protiv presude Općeg suda (osmo vijeće) donesene 16. rujna 2013. u predmetu T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA protiv Europske komisije
   (Predmet C-603/13 P)
   2014/C 24/23
   Jezik postupka: engleski
   
      Stranke
   
   
      Žalitelji: Galp Energia España, SA, Petróleos de Portugal (Petrogal), SA, Galp Energia, SGPS, SA (zastupnik: M. Slotboom, advocaat)
   
      Druga stranka u postupku: Europska komisija
   
      Žalbeni zahtjev
   
   Žalitelji od Suda zahtijevaju da:
   
               —
            
            
               ukine presudu u skladu sa žalbenim razlozima istaknutima u predmetnoj žalbi, i/ili poništi članke 1., 2., i 3. Odluke u dijelu u kojem se ona odnosi na žalitelje, i/ili poništi članak 2. Odluke u dijelu u kojem je tužiteljima izrečena novčana kazna ili smanji novčanu kaznu izrečenu tužiteljima u članku 2. Odluke,
            
         
               —
            
            
               ukine presudu i vrati predmet Općem sudu kako bi on presudio o meritumu uzimajući u obzir razmatranje Suda,
            
         
               —
            
            
               naloži Komisiji snošenje troškova ovog postupka.
            
         
      Žalbeni razlozi i glavni argumenti
   
   Žalitelj smatra da pobijanu presudu treba ukinuti iz sljedećih razloga:
   
                
            
            
               Opći sud je, zaključivši da se ne može smatrati da je Komisija nezakonito zaključila da su stranke sudjelovale u usklađivanju cijena „do 2002.”, pogrešno primijenio članak 81. stavak 1. UEZ-a, iskrivio dokaze, povrijedio postupovna pravila o ocijeni dokaza i opće načelo pretpostavke nevinosti zajamčeno člankom 48. Povelje o temeljnim pravima. Štoviše, Opći sud nije dovoljno obrazložio takav zaključak.
            
         
                
            
            
               Opći sud je, utvrdivši da postoji odgovornost stranaka u odnosu na sustav nadziranja i naknada te da slijedom toga ne treba izmijeniti početni iznos novčane kazne, pogrešno primijenio članak 81. stavak 1. UEZ-a, iskrivio dokaze i povrijedio postupovna pravila o ocijeni dokaza, što uključuje povredu načela zabrane prekoračenja tužbenog zahtjeva, povredu prava na pravično suđenje i prava na obranu (pravo na saslušanje).
            
         
                
            
            
               Opći sud je povrijedio temeljno pravo stranaka na suđenje u razumnom roku.